CELEX: 62019CN0314
Language: da
Date: 2019-04-16 00:00:00
Title: Sag C-314/19: Anmodning om præjudiciel afgørelse indgivet af Tribunal Superior de Justicia de Castilla La Mancha (Spanien) den 16. april 2019 — R.C.C. mod M.O.L.

19.8.2019   
            
            
               DA
            
            
               Den Europæiske Unions Tidende
            
            
               C 280/19
            
         
      Anmodning om præjudiciel afgørelse indgivet af Tribunal Superior de Justicia de Castilla La Mancha (Spanien) den 16. april 2019 — R.C.C. mod M.O.L.
      (Sag C-314/19)
      (2019/C 280/26)
      Processprog: spansk
      
         Den forelæggende ret
      
      Tribunal Superior de Justicia de Castilla La Mancha
      
         Parter i hovedsagen
      
      
         Sagsøger: R.C.C.
      
         Sagsøgt: M.O.L.
      
         Præjudicielt spørgsmål
      
      Finder artikel 1, stk. 1, litra a), i Rådets direktiv 2001/23 (1) [/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter] og således direktivets indhold anvendelse i en situation, hvor indehaveren af en notarvirksomhed, som er offentligt ansat og samtidig privat virksomhedsleder for sine ansatte — idet dette arbejdsgiverforhold er omfattet af den almindelige arbejdsmarkedslovgivning og af en sektorspecifik overenskomst — efterfølger en anden tidligere indehaver af notarvirksomheden, der fratræder, og overtager dennes protokol, fortsætter med at udøve virksomhed på det samme arbejdssted med den samme materielle struktur og overtager det personale, som arbejdede for den notar, der tidligere havde stillingen?
      
         (1)  EUT 2001, L 82, s. 16.